RML พุ่งกว่า 7% ทะลุเป้า 1.45 บ. โบรกฯชูเทคนิคสวยพื้นฐานเด่น
RML พุ่งกว่า 7% ทะลุเป้า 1.45 บ. โบรกฯชูเทคนิคดีพื้นฐานเด่น โดยล่าสุด ณ เวลา 15.15 น. อยู่ที่ 1.45 บาท บวก 0.10 บาท หรือ 7.41% สูงสุดที่ 1.46 บาท ต่ำสุดที่ 1.37 บาท ด้วยมูลค่าซื้อขาย 58.84 ล้านบาท
27 ก.ย. 2561

ผู้สื่อข่าวรายงานว่า ราคาหุ้น บริษัท ไรมอน แลนด์ จำกัด (มหาชน) หรือ RML ล่าสุด ณ เวลา 15.49 น. อยู่ที่ 1.45 บาท บวก 0.10 บาท หรือ 7.41% สูงสุดที่ 1.46 บาท ต่ำสุดที่ 1.37 บาท ด้วยมูลค่าซื้อขาย 78.39 ล้านบาท

 
ด้าน บล. เอเอสแอล ระบุในบทวิเคราะห์ (18 ก.ย.61) แนะซื้อระยะสั้นเล่นรอบเน้นยืนแนวรับ 1.30 ด้านเทคนิค แท่งเทียนและระดับราคาปรับตัวขึ้นเหนือกลุ่ม EMA ที่เกิด Golden cross เป็นสัญญาณซื้อ ยืนยันรูปแบบแอ่งกระทะ แนวต้าน 1.36 ผ่านยืนมั่นคงเป็นการยืนยันแนวโน้มขาขึ้น ขณะที่ Slow stochastic และ RSI เริ่มชี้ออกจากภาวะ oversold มองเป็นบวก แนวรับ 1.30/ 1.25 แนวต้าน 1.36/1.45
ส่วนด้านพื้นฐาน ดีลกับ KPNL ช่วยเพิ่ม Backlog เท่าตัว ครึ่งหลังทยอยโอนต่อเนื่อง แนวโน้มในครึ่งปีหลังปี61 RML จะเริ่มทยอยโอน The Loft อโศก เข้ามาบางส่วน โดยมียอดขายแล้ว 80% มีกำหนดโอนในปีนี้ 2.67 พันล้านบาท และจะมีการทยอยโอนโครงการ Diplomat สุขุมวิท 39 ในช่วงปลายปีนี้เข้ามา 1.8 พันล้านบาท หลังจากที่ดีลกับ KPNL เสร็จสิ้น
โดยที่จะมีมูลค่ายอดขายรอโอน (Backlog) เพิ่มเป็น 6.02 พันล้านบาท จากปัจจุบันมี Backlog อยู่ที่ 3 พันล้านบาท ขณะที่บริษัทมีแผนเปิดโครงการในครึ่งปีหลัง เป็นโครงการคอนโดมิเนียม 2 โครงการ มูลค่ารวม 9 พันล้านบาท ทำเลซอยสาทร 12และสุขุมวิท 39 (พร้อมพงษ์)